open-index/open-wikipedia-markdown huggingface dataset:
కరీంనగర్ కేబుల్ బ్రిడ్జి

**కరీంనగర్ కేబుల్ బ్రిడ్జి**, తెలంగాణ రాష్ట్రంలోని కరీంనగర్ పట్టణంలో కేబుల్ బ్రిడ్జి (తీగల వంతెన). లోయర్ మానేర్ డ్యామ్ దిగువన మానేరు నదిపై నిర్మించిన అత్యాధునిక, అత్యధిక శక్తివంతమైన కేబుల్ బ్రిడ్జి ఇది. కరీంనగర్ పట్టణ అభివృద్ధిలో భాగంగా తెలంగాణ ప్రభుత్వం నిర్మించిన ఈ కేబుల్ బ్రిడ్జి, ఔట్‌స్టాండింగ్‌ కాంక్రీట్‌ స్ట్రక్చర్‌-2021 విభాగంలో జాతీయస్థాయిలో అవార్డు దక్కించుకుంది.

ఈ బ్రిడ్జిపై దేశంలోనే తొలిసారిగా డైనమిక్‌ లైటింగ్‌ ఏర్పాటు చేస్తుండటం విశేషం. హైదరాబాద్‌లోని దుర్గం చెరువు తర్వాత రాష్ట్రంలో నిర్మించిన రెండో కేబుల్‌ బ్రిడ్జి ఇది. మానేరు నదిపై కరీంనగర్‌ నుంచి సదాశివపల్లి మీదుగా వరంగల్‌ ప్రధాన రోడ్డుకు కలిసేలా దీనిని నిర్మించారు.

## నిర్మాణం
క‌రీంన‌గ‌ర్ పట్టణం నుండి వరంగల్, హైద‌రాబాద్ వైపు వెళ్ళే వాహనాలన్ని అలుగునూర్ బ్రిడ్జిపై నుండి వెళ్ళాల్సి వస్తుండడంతో తరచు ట్రాఫిక్ ఇబ్బందులు తలెత్తుతున్నాయి. ట్రాఫిక్ సమస్య పరిష్కారంకోసం 2018 ఫిబ్రవరి 19న 183 కోట్ల రూపాయల అంచనా వ్యయంతో ఈ బ్రిడ్జి నిర్మాణం ప్రారంభించబడింది. తర్వాత నిర్మాణంలో మార్పులు, భూసేకరణ తదితర కారణాల వల్ల 224 కోట్ల రూపాయల వ్య‌యంతో, 680 మీట‌ర్ల పొడవుతో ఈ వంతెన నిర్మించబడింది. బ్రిడ్జికి అవసరమైన కేబుల్‌ను ఇటలీ నుంచి తీసుకొచ్చారు. కరీంనగర్‌ కమాన్‌ నుంచి హౌసింగ్‌ బోర్డు మీదుగా మానేరు నది దాటిన తరువాత మానకొండూరు నియోజకవర్గం పరిధిలోని సదాశివపల్లి నుంచి వరంగల్‌ హైవేకు లింక్‌ అవుతుంది. దీనిద్వారా వరంగల్‌కు ఏడు కిలోమీటర్ల దూరం కూడా తగ్గుతుంది.

విదేశీ సాంకేతిక పరిజ్ఞానంతో పర్యాటకులను ఆకర్షించే విధంగా నిర్మించబడిన ఈ కేబుల్ బ్రిడ్జి వల్ల మానేరు నదిలో పడవ ప్రయాణానికి ఎలాంటి ఆటంకం కలగకుండా రెండు వైపులా 220 మీటర్ల ఎత్తులో పైలాన్లు నిర్మించి, 136 సెగ్మెంట్లతో ఆ పైలాన్లను అనుసంధానించారు. ఆరు కోట్ల రూపాయలతో డిజిటల్‌ లైటింగ్‌, రెండు పెద్ద తెరలు ఏర్పాటుచేశారు.

## ప్రయోగం
ఈ బ్రిడ్జి సామర్థ్యాన్ని పరీక్షించేందుకు రోడ్డు, భవనాల అధికారుల సమక్షంలో 2021 జూన్ 25 నుండి 29వ తేదీ వరకు లోడ్ టెస్టింగ్ జరిగింది. ఐదు రోజుల పాటు వివిధ దశల్లో వంతెన సామర్థ్యాన్ని పరీక్షించారు. పరీక్ష ప్రక్రియల్లో భాగంగా 25, 26 తేదీల్లో బ్రిడ్జి మెయిన్ స్పాన్‌పై మొత్తం 950 టన్నుల బరువును (బ్రిడ్జిపై 28 టిప్పర్లను ఒక్కొక్కటి 30 టన్నుల ఇసుక బస్తాలతో నింపారు. 28 ఇసుక టిప్పర్ల బరువు 840 టన్నులు) ఉంచారు. ఇదే కాకుండా, వంతెనకు ఇరువైపులా అభివృద్ధి చేసిన ఫుట్‌పాత్‌లపై 110 టన్నుల సామర్థ్యం గల ఇసుక బస్తాలను (ఒక్కోవైపు 55 టన్నులు) కూడా ఉంచారు. బ్రిడ్జి కింద 7 చోట్ల సెన్సార్లు ఏర్పాటు చేసి ప్రతి గంటకొకసారి అధికారులు పరీక్షించారు. 29, 29 తేదీల్లో 20 వాహనాల్లో ఇసుకను నింపి, ఫుట్‌పాత్‌లపై ఇసుక బస్తాలు పెట్టి వంతెన సామర్థ్యాన్ని అంచనా వేశారు.

## ప్రారంభం
2023 జూన్ 21న రాష్ట్ర ఐటీ, మున్సిపల్‌, పరిశ్రమల శాఖల మంత్రి కల్వకుంట్ల తారక రామారావు ఈ కేబుల్ బ్రిడ్జి ప్రారంభించాడు. ఈ కార్యక్రమంలో బీసి సంక్షేమ శాఖామంత్రి గంగుల కమలాకర్‌, సాంస్కృతిక సారథి చైర్మన్, మానకొండూర్ ఎమ్మెల్యే రసమయి బాలకిషన్, రాష్ట్ర ప్రణాళికా సంఘం ఉపాధ్యక్షుడు బోయినపల్లి వినోద్‌ కుమార్‌, 4న తెలంగాణ రాష్ట్ర పర్యాటక అభివృద్ధి సంస్థ చైర్మన్‌ గెల్లు శ్రీనివాస్ యాదవ్, స్థానిక ప్రజాప్రతినిధులు, అధికారులు పాల్గొన్నారు.

కేబుల్ బ్రిడ్జి ప్రారంభోత్సవం ఈ సందర్భంగా క్రాకర్‌ షో, సాంస్కృతిక ప్రదర్శనలు ఏర్పాటు చేయబడ్డాయి. దాదాపు 10 నిమిషాలపాటు రంగుల రంగుల పటాకులు ఆకాశంలో మిరిమిట్లు గొలిపాయి.

## మూలాలు

వర్గం:వంతెనలు
వర్గం:తెలంగాణ పర్యాటక ప్రదేశాలు
వర్గం:పర్యాటక ఆకర్షణలు
వర్గం:తెలంగాణ ప్రభుత్వ నిర్మాణాలు
వర్గం:కరీంనగర్ జిల్లా పర్యాటక ప్రదేశాలు
వర్గం:కరీంనగర్
ముఖేష్ సహాని

**ముఖేష్‌ సహాని** బీహార్ రాష్ట్రానికి చెందిన రాజకీయ నాయకుడు. ఆయన 2020 నవంబరు 16 నుండి 2022 మార్చి 27 వరకు నితీష్ కుమార్ మంత్రివర్గంలో పశుసంవర్ధక, మత్స్య శాఖ మంత్రిగా పనిచేశాడు.
## రాజకీయ జీవితం
ముఖేష్‌ సహాని 2015లో నిషాద్ వికాస్ సంఘ్ అనే సంఘాన్ని స్థాపించాడు. ఆయన 2018లో ‘వికాస్‌శీల్‌ ఇన్‌సాన్‌ పార్టీ’ని స్థాపించగా దానికి 2018 జూలై 26న కేంద్ర ఎన్నికల సంఘం గుర్తింపునిచ్చింది. 2020 బీహార్‌ అసెంబ్లీ ఎన్నికల సమయంలో ఎన్డీఏలో భాగ్యస్వామ్యం పక్షంలో ఎన్డీఏ కోటాలో భాగంగా 11 సీట్లను వీఐపీకి కేటాయించగా అందులో నాలుగు స్థానాల్లో ‘వికాస్‌శీల్‌ ఇన్‌సాన్‌ పార్టీ’ (విఐపీ) గెల్చింది.

ముకేశ్ సహానీ 2020లో ఎన్నికల్లో సిమరీ బఖ్తీర్పుర్ నియోజకవర్గం నుండి పోటీ చేసి ఓడిపోయాడు,  ఆయన 2020లో శాసనమండలికి జరిగిన ఎన్నికలల్లో ఎమ్మెల్యే కోటా నుండి ఎమ్మెల్సీగా ఎన్నికయ్యాడు. ముఖేష్‌ సహాని తరువాత 2020 నవంబరు 16 నుండి 2022 మార్చి 27 వరకు నితీష్ కుమార్ మంత్రివర్గంలో పశుసంవర్ధక, మత్స్య శాఖ మంత్రిగా పనిచేశాడు.

## మూలాలు

వర్గం:బీహార్ రాజకీయ నాయకులు
అమైరా దస్తూర్

**అమైరా ద‌స్తూర్** భారతదేశానికి చెందిన మోడల్, సినిమా నటి. ఆమె 2013లో హిందీ సినిమా *ఇసాక్* ద్వారా సినీరంగంలోకి అడుగుపెట్టి హిందీతో పాటు తమిళ్, తెలుగు భాషా సినిమాల్లో నటించింది. అమైరా దస్తూర్ 2018లో విడుదలైన మనసుకు నచ్చింది సినిమాతో తెలుగుసినీరంగంలోకి అడుగుపెట్టి ఆ తర్వాత రాజుగాడు సినిమాలో నటించింది.
## నటించిన సినిమాలు

## వెబ్ సిరీస్

## మూలాలు

వర్గం:భారతీయ సినిమా నటీమణులు
వర్గం:1993 జననాలు
షిర్లే సెటియా

**షిర్లే సెటియా** (ఆంగ్లం: Shirley Setia; జననం 1993 జూలై 2) న్యూజిలాండ్ కు చెందిన భారతీయ సినిమా నటి, గాయని, యూట్యూబర్. ఆమె 2020లో హిందీ సినిమా *మస్కా* ద్వారా సినీరంగంలోకి అడుగుపెట్టి, 2022లో కృష్ణ వ్రింద విహారి తెలుగు చిత్రసీమలోకి అడుగు పెట్టింది.
## నటించిన సినిమాలు

### వెబ్ సిరీస్

## మూలాలు

## బయటి లింకులు
* 

వర్గం:1993 జననాలు
వర్గం:భారతీయ సినిమా నటీమణులు
శుక్రేశ్వర దేవాలయం

**శుక్రేశ్వర్ దేవాలయం** భారతదేశంలోని అస్సాం రాష్ట్రంలో గల ఒక ప్రముఖ శివాలయం. ఈ ఆలయం గౌహతి నగరంలోని పన్‌బజార్ ప్రాంతంలో బ్రహ్మపుత్ర నదికి దక్షిణ ఒడ్డున శుక్రేశ్వర్ లేదా ఇటాఖులి కొండపై ఉంది. ఆలయ ప్రాంగణం నుండి నదికి పొడవైన మెట్ల మార్గం ఉంది. శుక్రేశ్వర్ ఘాట్ మెట్లపై కూర్చుని నదిలో సూర్యుడు అస్తమించే దృశ్యం చూడవచ్చు. ఈ ప్రాంతంలో ప్రజలు వారి పితృదేవతలకు పూజలు నిర్వహిస్తారు. శివుని అతిపెద్ద లింగాలలో ఒకటి ఈ ప్రాంతంలో ఉంది.
## చరిత్ర
ఈ ఆలయాన్ని 1744లో అహోం రాజు ప్రమత్త సింఘా (1744–1751) నిర్మించాడని నమ్ముతారు. శైవ ఆరాధనను ప్రోత్సహించిన రాజు రాజేశ్వర్ సింఘా (1751–69) 1759లో శుక్రేశ్వర ఆలయానికి ఆర్థిక కేటాయింపులు చేశాడు.
## గమనికలు

## మూలాలు

* Baruah, S.L., *Last Days of Ahom Monarchy—A History of Assam from 1769 to 1826*, 1993
* Barpujari, H.K., *The Comprehensive History of Assam*, p.&nbsp;220, Volume Three, From Thirteenth Century A.D. to the Treaty of Yandabo (1826) ; Publication Board Assam, Guwahati-781 021.
* 
* 

వర్గం:దేవాలయాలు
వర్గం:అస్సాం లోని హిందూ దేవాలయాలు
బన్సీలాల్‌పేట్ కోనేరు బావి

thumb|బన్సీలాల్‌పేట మెట్లబావి ప్రారంభోత్సవ కార్యక్రమం
**బన్సీలాల్‌పేట్ కోనేరు బావి** అనేది సికింద్రాబాదు సమీపంలోని బన్సీలాల్‌పేటలోని పురాతన మెట్లబావి. బన్సీలాల్‌పేటలో పురాతన మెట్ల బావిని పదిహేడో శతాబ్దంలో తాగునీటి అవసరాల నిమిత్తం దీనిని నిజాం హయాంలో నిర్మించారు. ఈ కోనేరు బావి కాలగమనంలో చెత్తాచెదారంతో నిండి శిథిలావస్థకు చేరుకోవడంతో తెలంగాణ ప్రభుత్వం పునరుద్ధరణకు 2021 ఆగస్టు 15 చర్యలు చేపట్టింది. పూర్తిగా పూడికతో నిండిపోయి రూపురేఖలు కోల్పోయిన బన్సీలాల్‌పేట మెట్లబావిని 10కోట్ల రూపాయలతో ప్రభుత్వం పునరుద్ధరించింది.

## చరిత్ర
సికింద్రాబాదు ప్రాంత ప్రజల తాగునీటి కోసం అసఫ్‌-జాహీ వంశస్తులు ఆరు అంతస్తుల లోతు, మెట్లు, స్తంభాలతో అద్భుతంగా బన్సీలాల్‌పేటలోని మెట్లబావిని నిర్మాణం చేశారు. ఊటనీరుతో నిండి మోట ద్వారా నీటిని పైకి లాగడానికి ఏర్పాట్లు కూడా ఉండేవి. 22 లక్షల లీటర్ల సామర్థ్యం కలిగిన ఈ బావిలోని నీళ్ళు ఎంత కిందికి వెళ్ళినా మెట్ల ద్వారా కిందకు దిగి కుండ లేదా బిందెతో మంచి నీళ్ళు తోడుకోవచ్చు. ఆంగ్లేయుల కాలంలో 1933లో సికింద్రాబాదు పాలనాధికారి, రెసిడెంట్‌ అధ్యక్షుడు టీహెచ్‌ కీస్‌ ఈ బావిని పునరుద్ధరించారు. అందుకు సేట్‌ బన్సీలాల్‌ అనే వ్యాపారి ఆర్థిక సహకారం అందించారని, అనంతరమే ఆ ప్రాంతానికి బన్సీలాల్‌పేట్‌ అని నిలిచిపోయింది.

## ప్రత్యేకతలు
# బన్సీలాల్‌పేట్‌ బావి అద్భుతమైన శిల్పకళా సంపదను కలిగి ఉంది. బావి ప్రవేశ ద్వారం ఆర్చ్‌లాగా, చుట్టూ ఏర్పాటు చేసిన రాతి కట్టడం, సింహాలు, పాములు, గుర్రాల బొమ్మలు అలనాటి కళాత్మకతను సమున్నతంగా ఆవిష్కరిస్తాయి. 
#బన్సీలాల్‌పేట కోనేరు బావి 53 అడుగుల లోతు, 30.5 మీటర్ల పొడవు, 19.2 ఫీట్ల వెడల్పుతో విస్తరించి ఉంది.

## పునరుద్ధరణ
హైదరాబాద్ నగరంలోని పురాతన కట్టడాలను పరిరక్షించి వాటిని పర్యాటక ప్రాంతాలుగా తీర్చిదిద్దటానికి తెలంగాణ ప్రభుత్వం చేపడుతున్న చర్యల్లో భాగంగా 40 ఏళ్ల క్రితం పూర్తిగా మూసివేసిన ఈ బావి పునరుద్ధరణ పనులను ‘ది రెయిన్‌ వాటర్‌ ప్రాజెక్టు’ సంస్థ జీహెచ్‌ఎంసీ సహకారంతో 2012లో చేపట్టింది. ఈ బావికి దాదాపు 52 ఫీట్ల వరకు పూడికతతీత చేపట్టి దాదాపు 400 లారీల వ్యర్థాలను తొలగించారు. మొత్తంగా 863 ట్రిప్పుల లారీలతో 3,900 టన్నుల చెత్తను వెలికితీశారు. ఏడంతస్తుల లోతు కలిగిన కొలను మట్టి, చెత్తా చెదారంతో పూర్తిగా కూరుకుపోయిన బావిని భావితరాలు గుర్తుంచుకునే విధంగా తెలంగాణ ప్రభుత్వం చర్యలు చేపట్టింది.

## ప్రధాని ప్రసంశలు
సికింద్రాబాద్‌ బన్సీలాల్‌పేట్‌లోని పురాతన బావి పునరుద్ధరణపై 2022 మార్చి 27న మన్‌కీ బాత్‌లో కార్యక్రమంలో ప్రధాని నరేంద్రమోదీ ఈ బావి గురించి ప్రస్తావిస్తూ నీటిసంరక్షణ, భూగర్భ జలాలను కాపాడుకొనేందుకు ప్రభుత్వం, స్వచ్ఛంద సంస్థలు చేస్తున్న కృషిని అభినందించాడు.

## ప్రారంభం
పునరుద్ధరించిన మెట్లబావిని 2022 డిసెంబరు 5న తెలంగాణ రాష్ట్ర మంత్రులు కెటీఆర్, తలసాని శ్రీనివాస్‌యాదవ్‌, హైదరాబాదు మేయర్‌ గద్వాల్‌ విజయలక్ష్మి కలిసి ప్రారంభించారు. అనంతరం ప్రధాన ద్వారం, బాహ్య కట్టడాల పరిరక్షణ చర్యలు, చక్కటి పచ్చదనంతో నిండిన ల్యాండ్‌స్కేప్‌ గార్డెన్‌, ప్రతి ఆదివారం సాంస్కృతిక కార్యక్రమాలు నిర్వహించుకొనేందుకు వీలుగా ఏర్పాటుచేసిన ఓపెన్‌ యాంఫీ థియేటర్‌, బావిలో నుంచి వెలికితీసిన పురాతన పరికరాలు , బావి చరిత్రను వివరించే ఫొటోలతో ఏర్పాటుచేసిన ప్రత్యేక గ్యాలరీలను సందర్శించారు. బావిని అందంగా ముస్తాబు చేయడంలో 13 నెలలపాటు శ్రమించిన పారిశుద్ధ్య కార్మికులు, సిబ్బందిని జ్ఞాపికలతో సత్కరించారు. ఈ కార్యక్రమంలో కార్యక్రమంలో ఎమ్మెల్సీలు సురభి వాణీదేవి, ఎంఎస్‌ ప్రభాకర్‌, ఎమ్మెల్యేలు సాయన్న, ముఠా గోపాల్‌, కాలేరు వెంకటేశ్‌, డిప్యూటీ మేయర్‌ మోతె శ్రీలతాశోభన్‌రెడ్డి తదితరులు పాల్గొన్నారు.

## మూలాలు

వర్గం:తెలంగాణ పర్యాటక ప్రదేశాలు
భారతీయ జనతా పార్టీకి చెందిన ముఖ్యమంత్రుల జాబితా

భారతీయ జనతా పార్టీ భారతదేశానికి చెందిన జాతీయ పార్టీ. ఇది భారతదేశంలోనే అతిపెద్ద జాతీయ పార్టీ. భారతీయ జనతా పార్టీ నుండి దేశంలోని వివిధ రాష్ట్రాల్లో పనిచేసిన ముఖ్యమంత్రుల జాబితా.
## అరుణాచల్ ప్రదేశ్

## అసోం

## ఛత్తీస్‌గఢ్

## ఢిల్లీ

## గోవా
 
### డిప్యూటీ ముఖ్యమంత్రి
* ఫ్రాన్సిస్ డిసౌజా: 2012 మార్చి 9- 2017 మార్చి 14
* మనోహర్ అజ్గాంకర్: 2019 మార్చి 28 - 2022 మార్చి 15 
* చంద్రకాంత్ కవ్లేకర్ : 2019 జూలై 13 - 2022 మార్చి 15

## మూలాలు

వర్గం:భారతీయ జనతా పార్టీ ముఖ్యమంత్రులు
వర్గం:భారతదేశ రాష్ట్రాల ముఖ్యమంత్రులు
వర్గం:భారత రాష్ట్రాల ముఖ్యమంత్రుల జాబితాలు
కన్నెగంటి తిరుమలదేవి

**కన్నెగంటి తిరుమలదేవి,** తెలంగాణకు చెందిన మహిళా శాస్త్రవేత్త. ఇమ్యునాలజిస్ట్ గా, రోజ్ మేరీ థామస్ ఎండోడ్ చైర్ గా,  ఇమ్యూనాలజీ విభాగం వైస్ చైర్ గా, సెయింట్ జూడ్ చిల్డ్రన్స్ రీసెర్చ్ హాస్పిటల్‌లో సభ్యురాలిగా బాధ్యతలు నిర్వర్తిస్తోంది. ఆరోగ్యం, వ్యాధిలో ఎన్ఎల్ఆర్ ప్రోటీన్లు, ఇన్‌ఫ్లమేసమ్‌ల పాత్రపై ప్రాథమిక దృష్టితో సహజమైన రోగనిరోధక శక్తి, తాపజనక కణాల మరణం వంటి అంశాలలో పరిశోధనలు చేసింది.

## జననం, విద్య
తిరుమలదేవి 1972, అక్టోబరు 18న తెలంగాణ రాష్ట్రం, భద్రాద్రి కొత్తగూడెం జిల్లాలోని కొత్తగూడెం పట్టణంలో జన్మించింది. కాకతీయ విశ్వవిద్యాలయం పరిధిలోని కొత్తగూడెంలోని సింగరేణి కాలరీస్ మహిళా కళాశాల నుండి అండర్ గ్రాడ్యుయేట్ డిగ్రీ (రసాయన శాస్త్రం, జంతు శాస్త్రం, వృక్షశాస్త్రం) పూర్తిచేసింది. ఆ తరువాత హైదరాబాదులోని ఉస్మానియా విశ్వవిద్యాలయం నుండి ఎంఎస్సీ, పిహెచ్.డి. పూర్తిచేశాడు.

## వృత్తిరంగం
తిరుమలదేవి పిహెచ్‌డి విద్యార్థిగా మొక్కల వ్యాధికారక కారకాలు, ఫంగల్ టాక్సిన్‌లను అధ్యయనం చేసే పరిశోధన ప్రారంభించింది. తరువాత విస్కాన్సిన్ విశ్వవిద్యాలయం, ఒహియో రాష్ట్ర విశ్వవిద్యాలయంలో పోస్ట్‌డాక్టోరల్ ఫెలోషిప్‌లు చేసి శిలీంధ్ర జన్యుశాస్త్రం, మొక్కల సహజమైన రోగనిరోధక శక్తిని అధ్యయనం చేసింది. మిచిగాన్‌ విశ్వవిద్యాలయంలో క్షీరదాల సహజమైన రోగనిరోధక శక్తిని అధ్యయనం చేసింది. 2007లో సెయింట్ జూడ్ చిల్డ్రన్స్ రీసెర్చ్ హాస్పిటల్‌లో ఇమ్యునాలజీ డిపార్ట్‌మెంట్‌లో అసిస్టెంట్ మెంబర్‌గా చేరింది, అక్కడ ఇన్‌ఫ్లమేసమ్‌లు-సెల్ డెత్‌పై అధ్యయనం చేయడంపై దృష్టి సారించింది. 2013లో పూర్తి సభ్యురాలిగా పదోన్నతి పొందింది. 2016లో ఇమ్యునాలజీ విభాగానికి వైస్ చైర్‌గా మారింది, 2017లో రోజ్ మేరీ థామస్ ఎండోడ్ చైర్‌ను పొందింది.

## సన్మానాలు
* అమెరికన్ అసోసియేషన్ ఆఫ్ ఇమ్యునాలజీ-BD బయోసైన్సెస్ ఇన్వెస్టిగేటర్ అవార్డు (2015) 
* విన్స్ కిడ్ మెమోరియల్ మెంటర్ ఆఫ్ ది ఇయర్ అవార్డు (2015)
* సొసైటీ ఫర్ ల్యూకోసైట్ బయాలజీ అత్యుత్తమ మాక్రోఫేజ్ పరిశోధకుడు డాల్ఫ్ ఓ. ఆడమ్స్ అవార్డు (2017)
* అమెరికన్ సొసైటీ ఫర్ మైక్రోబయాలజీ ఎలి లిల్లీ అండ్ కంపెనీ-ఎలాంకో రీసెర్చ్ అవార్డ్ (2017)
* ఇంటర్‌ఫెరాన్, సైటోకిన్ రీసెర్చ్ సేమౌర్ & వివియన్ మిల్‌స్టెయిన్ అవార్డ్ ఫర్ ఎక్సలెన్స్ (2018)
* క్లారివేట్స్/వెబ్ ఆఫ్ సైన్స్ లిస్ట్ ఆఫ్ హైలీ సైటెడ్ పరిశోధకుల (2017, 2018, 2019, 2020, 2021)
* ఎన్ఐహెచ్ ఆర్35 అత్యుత్తమ ఇన్వెస్టిగేటర్ అవార్డు (2020)
* అమెరికన్ అకాడమీ ఆఫ్ మైక్రోబయాలజీలో ఫెలోషిప్‌కి ఎన్నిక, అమెరికన్ సొసైటీ ఫర్ మైక్రోబయాలజీ (2021)

## మూలాలు

వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:జీవిస్తున్న ప్రజలు
వర్గం:1972 జననాలు
వర్గం:భద్రాద్రి కొత్తగూడెం జిల్లా మహిళలు
వర్గం:తెలంగాణ శాస్త్రవేత్తలు
కమ్యూనిస్టు పార్టీ ఆఫ్ ఇండియా (మార్కిస్టు) పార్టీకి చెందిన ముఖ్యమంత్రుల జాబితా

కమ్యూనిస్టు పార్టీ ఆఫ్ ఇండియా (మార్కిస్టు) (సంక్షిప్తంగా CPI (M) లేదా CPM) భారతదేశంలోని కమ్యూనిస్ట్ రాజకీయ పార్టీ, ఇది 1964లో కమ్యూనిస్ట్ పార్టీ ఆఫ్ ఇండియా (CPI)లో చీలిక ఫలితంగా ఏర్పడింది. దీనికి ఎన్నికల సంఘం గుర్తింపు హోదా ఉంది. భారతదేశంలో ఒక "జాతీయ పార్టీ", దేశంలోని మూడు రాష్ట్రాలలో రాష్ట్ర ప్రభుత్వాలకు నాయకత్వం వహించింది.

ఇరవై ఎనిమిది రాష్ట్రాలు, మూడు కేంద్రపాలిత ప్రాంతాలకు (ఢిల్లీ, జమ్మూ కాశ్మీర్, పుదుచ్చేరి) ముఖ్యమంత్రి ప్రభుత్వాధినేత. భారత రాజ్యాంగం ప్రకారం, గవర్నరు ఒక రాష్ట్ర న్యాయాధికారి, కానీ వాస్తవ కార్యనిర్వాహక అధికారం ముఖ్యమంత్రిపై ఉంటుంది. శాసనసభకు ఎన్నికలు జరిగిన తరువాత, రాష్ట్ర గవర్నరప సాధారణంగా మెజారిటీ సీట్లు ఉన్న పార్టీని (లేదా సంకీర్ణాన్ని) ప్రభుత్వాన్ని ఏర్పాటు చేయడానికి ఆహ్వానిస్తారు. అసెంబ్లీకి సమష్టిగా బాధ్యత వహించే మంత్రుల మండలి ముఖ్యమంత్రిని గవర్నరు నియమిస్తాడు. అసెంబ్లీ విశ్వాసం దృష్ట్యా, ముఖ్యమంత్రి పదవీకాలం ఐదేళ్లు. కాల పరిమితులకు లోబడి ఉండదు.

2020 మార్చి నాటికి, CPI (M) నుండి తొమ్మిది మంది వ్యక్తులు ముఖ్యమంత్రిగా పనిచేసారు. - కేరళలో నలుగురు, త్రిపురలో ముగ్గురు, పశ్చిమ బెంగాల్‌లో ఇద్దరు, వారిలో ఒకరు మాత్రమే - పినరయి విజయన్ పదవీ బాధ్యతలు చేపట్టారు.

సిపీఎం పార్టీ నుండి దేశంలోని వివిధ రాష్ట్రాల్లో పనిచేసిన ముఖ్యమంత్రుల జాబితా.

## సిపీఎం ముఖ్యమంత్రుల జాబితా

* – అధికారంలో ఉన్న వ్యక్తులు

})}}
|-
!scope=row| ఈ.కే .నయనార్
|
|3
| –  –  – 
|-
!scope=row|వి.ఎస్. అచ్చుతానందన్
|
|1
| – 
|-
!scope=row style="background:#faecc8;text-align:center;" |పిన‌ర‌యి విజ‌య‌న్*
|
|2
| – *ప్రస్తుతం* 

|-
!scope=row rowspan=3|త్రిపుర
!scope=row|నృపేన్ చక్రబోర్తి 
|
|2
| – 
|-
!scope=row|దశరథ్ దేబ్ 
|
|1
| –  
|-
!scope=row|మాణిక్ సర్కార్
|
|4
| – 
|-
!scope=row rowspan=2|పశ్చిమ బెంగాల్
!scope=row|జ్యోతి బసు
|
|5
| – 
|-
!scope=row| బుద్ధదేవ్ భట్టాచార్జీ
|
|3
| – 
|-
|}

## మూలాలు

వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
వర్గం:భారతదేశ రాష్ట్రాల ముఖ్యమంత్రులు
వర్గం:భారత రాష్ట్రాల ముఖ్యమంత్రుల జాబితాలు
వర్గం:భారత కమ్యూనిస్టు పార్టీ (మార్క్సిస్టు) ముఖ్యమంత్రులు
వర్గం:జాబితాలు
మట్టపల్లి లక్ష్మీనరసింహస్వామి దేవాలయం

**మట్టపల్లి లక్ష్మీనరసింహస్వామి దేవాలయం**, తెలంగాణ రాష్ట్రం, సూర్యాపేట జిల్లా, మట్టపల్లి గ్రామంలో ఉన్న దేవాలయం. ఈ దేవాలయం రెండవ యాదగిరిగుట్టగా పేరొందింది. చెంచు లక్ష్మీ తాయర్, రాజ్యలక్ష్మి తాయర్, ప్రహ్లాద సహిత యోగానంద లక్ష్మీ నరసింహస్వామి ప్రధాన దైవం. వెండితో చేసిన కవచం, మీసాలు కలిగి ఉంటాడు.

## చరిత్ర
పూర్వకాలంలో 11 వ శతాబ్దంలో కృష్ణానదికి మరోవైపునున్న గుంటూరు జిల్లా, దాచేపల్లి మండలంలోని తంగెడ ప్రాంతాన్ని అనుముల మాచిరెడ్డి ప్రభువు పరిపాలించేవాడు. ఒకరోజు రాత్రి మాచిరెడ్డికి కలలో కనిపించిన స్వామి ‘మీ గ్రామానికి సమీపంలో ఉన్న కృష్ణానదికి అటువైపునున్న అడవిలో స్వయంవ్యక్తంగా ఉన్నాను’ అని చెప్పాడు. వెంటనే మాచిరెడ్డి తన పరివారంతో ఆ ప్రాంతమంతా వెతికించినా స్వామి జాడ కనిపెట్టలేకపోయాడు. దాంతో మనస్తాపం చెందిన మాచిరెడ్డి ఒక చెట్టుకింద పడుకొని, నిద్రించాడు. కలలో ‘నిన్ను కనిపెట్టలేని బతుకు వృథా! ఇక్కడే తనువు చాలిస్తాన’ని మాచిరెడ్డి చెప్పగా, స్వామి కరుణించి, ‘ఎదురుగా ఆరె చెట్టుపై ఉన్న గరుడపక్షి, ఎగిరి ఎక్కడ వాలితే అక్కడే తాను ఉన్నానని’ చెప్పాడు. నిద్రలోంచి లేచిన మాచిరెడ్డి, గరుడపక్షి వాలిన చోట గుహను తొలగించగా అందులో లక్ష్మీనరసింహస్వామి కనిపించాడు. అప్పటినుండి ఈ ప్రాంతం మహాక్షేత్రంగా విలసిల్లుతోంది. స్వామిని సామాన్య ప్రజలు కూడా సేవించుకోవడానికి వీలుగా స్వామికి ప్రతి నిత్యమూ సకల సేవలూ జరపటానికీ అన్ని ఏర్పాట్లూ చెయ్యటమేగాక, ముఖ మంటపాన్ని కూడా నిర్మింపచేసి ఆలయాభివృద్ధికి కృషి చేశాడు.

## నిర్మాణ వివరాలు
ముఖమండపం ఇరవై ఒక్క స్తంభాలతో కూడి ఉంది. సిమెంటుతో చేసిన పైకప్పు కూడా ఉంది. ఉత్తర ద్వారం ముందు ఐదు దూలాలు, సిమెంటుతో కూడిన మంటపాన్ని చూడవచ్చు. స్వామికి ఎదురుగా హనుమంతుని విగ్రహం ఉంది. పులిచింతల ప్రాజెక్టు నీరు దేవాలయంలోకి రాకుండా ఉండడంకోసం శివాలయం, అన్నదాన సత్రాల రక్షణకోసం ఆలయం చుట్టూ రూ. 2 కోట్లు, శివాలయం నుంచి ప్రహ్లాదఘాట్‌ వరకు రూ.4 కోట్లు, అన్నదాన సత్రాలు, అతిథి గృహాల రక్షణ కోసం మరో రూ.6 కోట్లు వెచ్చించి తెలంగాణ ప్రభుత్వం కరకట్టలు నిర్మించింది.

## పూజలు, ఉత్సవాలు
భక్తులు కృష్ణానదిలో స్నానంచేసి, స్వామి గర్భాలయానికి ఎదురుగా వున్న ఆరె చెట్టు, ధ్వజ స్తంభం, ఆంజనేయస్వామి చుట్టూ 32 ప్రదక్షిణలు చేస్తారు. ఏదైనా కోరిక కోరుకుని 32 ప్రదక్షిణలు చేసి, ఆ కోరిక తీరిన తరువాత మళ్ళీ వచ్చి 32 ప్రదక్షిణలు చేస్తారు. ఈ దేవాలయంలో ప్రతి సంవత్సరం ఫాల్గుణమాసంలో మూడురోజులపాటు ఉత్సవాలు నిర్వహిస్తారు. కళ్యాణం జరుగుతుంది. ఇక్కడ జరిగే నిత్యకల్యాణ కార్యక్రమంలో ముందుగా స్వామి, అమ్మవార్లకు పంచామృతాలతో అభిషేకం, పట్టు వస్ర్తాలతో అలంకరించి ప్రత్యేక పూజలు చేస్తారు. ఆ తరువాత కళ్యాణ వేడుక జరుగుతుంది.

## ఇతర వివరాలు
# గుహ బయల్పడకముందు భరద్వాజాది మహర్షులు స్వామివారికి పూజలు చేసేవారని, ఇప్పటికీ కొంతమంది మహర్షులు సూక్ష్మరూపంలో స్వామివారిని దర్శించుకుంటారని స్థల పురాణం చెబుతోంది.
# కాలక్రమంలో భక్తుల రద్దీ పెరగడంతో గుహకు ఉత్తరం వైపు మరో ద్వారం ఏర్పాటుచేయబడింది.
# స్వామివారికి ఆరెపత్రితో పూజలు నిర్వహిస్తారు.
# అన్ని ప్రధాన హిందూ పండుగలు జరుపబడుతాయి
# భక్తులకు మధ్యాహ్న భోజనం, రాత్రి భోజనం ఉచితంగా అందించబడుతోంది.
# దేవాలయంలోని శంఖాన్ని చెవి దగ్గర ఉంచుకుంటే, తారం అని పిలువబడే పవిత్రమైన ప్రణవ శబ్దం దాని నుండి ప్రతిధ్వనిస్తుంది.

## మూలాలు

వర్గం:సూర్యాపేట జిల్లా దేవాలయాలు
వర్గం:వైష్ణవ దివ్యక్షేత్రాలు
వర్గం:విష్ణు దేవాలయాలు
వర్గం:నరసింహ ఆలయాలు
ఆంధ్రప్రదేశ్ ఉప ముఖ్యమంత్రుల జాబితా

**ఆంధ్రప్రదేశ్ ఉప ముఖ్యమంత్రి**, ఆంధ్రప్రదేశ్ ప్రభుత్వ ప్రధాన అధిపతి ముఖ్యమంత్రి తరువాత పదవి డిప్యూటి ముఖ్యమంత్రి పదవి. ఆంధ్రప్రదేశ్ తొలి ఉపముఖ్యమంత్రిగా 1959లో కె.వి.రంగారెడ్డి నియమితుడయ్యాడు. ఉప ముఖ్యమంత్రి ఆంధ్రప్రదేశ్ మంత్రి మండలిలో రెండవ-అత్యున్నత స్థాయి పదవిలో ఉన్న సభ్యుడు. ఉప ముఖ్యమంత్రి రాష్ట్ర మంత్రివర్గంలో క్యాబినెట్ పోర్ట్‌ఫోలియోను కలిగి ఉంటాడు. ఈ పదవిని శాశ్వతం చేయాలని పలుమార్లు ప్రతిపాదనలు వచ్చినా అచరణలోకి రాలేదు. జాతీయ స్థాయిలో ఉప ప్రధాని పదవికి కూడా ఇదే పద్ధతి వర్తిస్తుంది.

1953లో ఆంధ్రరాష్ట్రం ఉత్తర ఆంధ్ర, కోస్తా ఆంధ్ర, రాయలసీమ ప్రాంతాలను కలిగి ఉంది. ఈ రాష్ట్రం పూర్వపు మద్రాసు రాష్ట్రం నుండి వేరు చేయబడింది. తరువాత, ఆంధ్ర రాష్ట్రం 1956 నవంబరులో ఆంధ్రప్రదేశ్‌గా ఏర్పడటానికి తెలంగాణలోని హైదరాబాదు రాష్ట్రంతో విలీనం చేయబడింది. 1956 నవంబరు 1న హైదరాబాద్ రాష్ట్రం ఉనికిలో లేదు. దాని గుల్బర్గా, ఔరంగాబాద్ డివిజన్లు వరుసగా మైసూర్ రాష్ట్రం, బొంబాయి రాష్ట్రంలో విలీనం చేయబడ్డాయి. దాని మిగిలిన తెలుగు-మాట్లాడే భాగం, తెలంగాణ, ఆంధ్రరాష్ట్రానికి జోడించబడింది. 1953 అక్టోబరు 1న మద్రాసు రాష్ట్రం నుండి ఆంధ్రరాష్ట్రం ఏర్పడింది. 58 సంవత్సరాల తర్వాత ఆంధ్రప్రదేశ్ పునర్వ్యవస్థీకరణ చట్టం, 2014 ద్వారా తెలంగాణ 2014 జూన్ 2 న ప్రత్యేక రాష్ట్రంగా ఏర్పడింది.

2019 జూన్ నుండి 2022 ఏప్రిల్ వరకు పనిచేసిన పుష్పశ్రీవాణి పాముల ఆంధ్రప్రదేశ్‌లో ఈ పదవిని నిర్వహించిన మొదటి మహిళ.

ప్రస్తుతం ఈ పదవిలో అధికారంలో ఉన్న పవన్ కళ్యాణ్ 2024 జూన్ 16 నుండి జాతీయ ప్రజాస్వామ్య కూటమిలో భాగముగా జనసేన పార్టీ తరుపున కొనసాగుతున్నాడు.
## ఉప ముఖ్యమంత్రుల జాబితా
### 1953–1956
ఆంధ్ర రాష్ట్రం ఉత్తర ఆంధ్ర, కోస్తా ఆంధ్ర, రాయలసీమ ప్రాంతాలను కలిగి ఉంది. ఈ రాష్ట్రం 1953లో మద్రాసు రాష్ట్రం నుండి వేరు చేయబడింది. నీలం సంజీవ రెడ్డి, ప్రకాశం పంతులు, బెజవాడ గోపాల రెడ్డి హయాంలో ఉప ముఖ్యమంత్రిగా పనిచేశారు. తరువాత, ఆంధ్ర రాష్ట్రం 1956 నవంబరులో ఆంధ్రప్రదేశ్ ఏర్పాటు చేయడానికి తెలంగాణ రాష్ట్రం హైదరాబాద్‌లో విలీనం చేయబడింది.

### జాబితా (1956 నుండి ప్రస్తుతం)
**పార్టీ:**   

## గణాంకాలు

## notes

## మూలాలు

## వెలుపలి లంకెలు

వర్గం:ఆంధ్రప్రదేశ్ ఉప ముఖ్యమంత్రులు
వర్గం:భారత రాష్ట్రాల ఉప ముఖ్యమంత్రుల జాబితాలు
వర్గం:జాబితాలు
వర్గం:ఆంధ్రప్రదేశ్‌కు సంబంధించిన జాబితాలు
వర్గం:భారత రాష్ట్రాల ఉప ముఖ్యమంత్రులు
వర్గం:ఆంధ్రప్రదేశ్
జగిత్యాల రెవెన్యూ డివిజను

**జగిత్యాల రెవెన్యూ డివిజను**, తెలంగాణ రాష్ట్రం, జగిత్యాల జిల్లాలోని ఒక పరిపాలనా విభాగం. జగిత్యాల జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 12 మండలాలు ఉన్నాయి. ఈ డివిజను ప్రధాన కార్యాలయం జగిత్యాలలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను నిజామాబాదు లోక్‌సభ నియోజకవర్గంలోని, జగిత్యాల శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
జగిత్యాల డివిజనులోని మండలాలు:

## మూలాలు

వర్గం:జగిత్యాల జిల్లా
వర్గం:జగిత్యాల జిల్లా రెవెన్యూ డివిజన్లు
తుక్రేశ్వరి దేవాలయం

**తుక్రేశ్వరి దేవాలయం** అస్సాంలోని గోల్‌పరా జిల్లాలో ఉన్న ఒక పురాతన హిందూ దేవాలయం. ఇది అస్సాంలోని ప్రముఖ శక్తి పీఠంగా పరిగణించబడుతుంది. వివిధ ప్రదేశాల్లోని శక్తి పీఠాలు సతీదేవి శరీర భాగాలు పడిపోవడం వల్ల ఏర్పడ్డాయని ప్రజలు నమ్ముతారు. కోపోద్రిక్తుడైన శివుడు సతీదేవి కాలిపోయిన శరీరంతో తాండవ నృత్యం చేశాడని నమ్ముతారు, దీని వలన ఆమె శరీరం విడిపోయి భూమిపై వివిధ ప్రదేశాలలో పడింది. ప్రజల విశ్వాసం ప్రకారం సతీదేవి ఒక శరీర భాగం ఈ ప్రదేశంలో పడింది కాబట్టి ఈ ఆలయాన్ని తుక్రేశ్వరి అని పిలుస్తారు (తుక్రేశ్వరి అనేది తుకురా అనే అస్సామీ పదం నుండి వచ్చింది, దీని అర్థం శకలం లేదా ముక్క).

## మూలాలు


వర్గం:దేవాలయాలు
వర్గం:అస్సాం లోని హిందూ దేవాలయాలు
సుమిత్రా ముఖర్జీ

**సుమిత్రా ముఖర్జీ** (1949 మార్చి 30 - 2003 మే 21) బెంగాలీ సినిమా నటి. రంజిత్ మల్లిక్, ఉత్తమ్ కుమార్, సౌమిత్ర ఛటర్జీ, సంతు ముఖోపాధ్యాయ్, దీపాంకర్ డే వంటి నటులతో కలిసి నటించింది.

## జననం
సుమిత్రా 1949, మార్చి 30న జన్మించింది.

## సినిమారంగం
1972లో దినేన్ గుప్తా దర్శకత్వంలో కాళీ బెనర్జీ, సమిత్ భంజా, కళ్యాణ్ ఛటర్జీ, శేఖర్ ఛటర్జీలు నటించిన "అజ్కేర్ నాయక్" సినిమాలో నటించిన తరువాత గుర్తింపు వచ్చింది. 1970లలో అనేక సినిమాలలో గుర్తుండిపోయే పాత్రలను పోషించింది.

## అవార్డులు, నామినేషన్లు
* 1975: బెంగాల్ ఫిల్మ్ జర్నలిస్ట్స్ అసోసియేషన్ – *దేవి చౌధురాణి* సినిమాలో ఉత్తమ సహాయ నటి అవార్డు
* 1986: బెంగాల్ ఫిల్మ్ జర్నలిస్ట్స్ అసోసియేషన్ – *అన్వేషన్* సినిమాలో ఉత్తమ సహాయ నటి అవార్డు
* ఫిలింఫేర్ అవార్డ్స్ ఈస్ట్ - *బైసాఖి మేఘ్* సినిమాలో ఉత్తమ నటి

## సినిమాలు

## మరణం
సుమిత్రా తన 54 ఏళ్ళ వయసులో 2003 మే 21న మరణించింది.

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:2003 మరణాలు
వర్గం:1949 జననాలు
పరిపాటి జనార్దన్ రెడ్డి

**పరిపాటి జనార్దన్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన కమలాపూర్ శాసనసభ నియోజకవర్గం నుండి రెండుసార్లు ఎమ్మెల్యేగా గెలిచాడు. జనార్దన్ రెడ్డి అన్న పరిపాటి ఉమారెడ్డి (1929-2013)  సోషలిస్ట్ నాయకులు. వరంగల్ మేయర్ గా, ఎమ్మెల్యేగా పనిచేశారు.

## జననం, విద్యాభాస్యం
పరిపాటి జనార్దన్ రెడ్డి 1935 జనవరి 1న తెలంగాణ రాష్ట్రం, కరీంనగర్, వీణవంక మండలం, పోతిరెడ్డిపల్లి గ్రామంలో జనించాడు. ఆయన ఉస్మానియా యూనివర్సిటీ నుండి ఎంఏ పూర్తి చేశాడు.
## రాజకీయ జీవితం
పరిపాటి జనార్ధనరెడ్డి 1959 నుంచి 1971 వరకు హుజూరాబాద్ తహసీల్ సమితి ఛైర్మన్‌గా పనిచేశాడు. ఆయన 1972లో శాసనసభ ఎన్నికల్లో కమలాపూర్ నియోజకవర్గం నుండి స్వతంత్ర అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1977లో జరిగిన పార్లమెంట్ ఎన్నికల్లో హన్మకొండ లోక్‌సభ నియోజకవర్గం నుండి జనతా పార్టీ అభ్యర్థిగా పోటీ చేసి ఓడిపోయాడు. జనార్దన్ రెడ్డి 1978లో జరిగిన శాసనసభ ఎన్నికల్లో కమలాపూర్ నియోజకవర్గం నుండి జనతా పార్టీ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు.

## సామజిక కార్యక్రమాలు
పరిపాటి జనార్దన్ రెడ్డి 1984-85లో ఈ ప్రాంత విద్యార్థులకు ఉన్నత విద్యను అందించేందుకు ఆదర్శ డిగ్రీ కళాశాలను స్థాపించాడు. ఆయన 1988లో జమ్మికుంట పట్టణంలో హిందూ కుష్టు నివారణ సంఘ్ ఏర్పాటు చేసి, కుష్టు బాధితులకు చికిత్సాలయం ఏర్పాటు చేసి వేల మంది కుష్టు వ్యాధిగ్రస్తులకు సేవలందించాడు. పిల్లలకు ఆశ్రమ పాఠశాల ఏర్పాటు చేశాడు. జనార్దన్ రెడ్డి కుష్టు భాదితులకు జమ్మికుంట మండలం తనుగుల గ్రామ శివారులో నివాసాలను ఏర్పాటు చేసి, పరిమళ కాలనీగా నామకరణం చేశాడు. ఆయన రైతులకు సేవలందించే లక్ష్యంతో 1992లో జమ్మి కుంటలో కృషి విజ్ఞాన కేంద్రాన్ని (కేవీకే)ను నెలకొల్పి కరీంనగర్, వరంగల్ జిల్లాల రైతులకు విశిష్ట సేవలందించినందుకుగానూ 2008 సంవత్సరంలో జాతీయ స్థాయిలో ఉత్తమ కృషి విజ్ఞాన కేంద్రం అవార్డు అందుకున్నాడు.

## మరణం
పరిపాటి జనార్దన్ రెడ్డి 2022 మార్చి 28న హైదరాబాద్‌లోని అపోలో దవాఖానలో వృద్ధాప్య సమస్యలతో ఆనారోగ్యంతో బాధపడుతూ చికిత్స పొందుతూ మరణించాడు. ఆయనకు భార్య శశిరేఖ, ముగ్గురు కుమారులు ఉన్నారు.

## మూలాలు

వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1978)
వర్గం:2022 మరణాలు
వీరభద్ర సింగ్

**వీరభద్ర సింగ్** హిమాచల్‌ప్రదేశ్‌ రాష్ట్రానికి చెందిన రాజకీయ నాయకుడు. ఆయన మొత్తం 9 సార్లు ఎమ్మెల్యేగా, నాలుగు సార్లు ఎంపీగా ఎన్నికయ్యాడు. వీరభద్ర సింగ్ హిమాచల్‌ప్రదేశ్‌కు ఆరుసార్లు ముఖ్యమంత్రిగా పనిచేశాడు.
## రాజకీయ జీవితం
వీరభద్ర సింగ్ 28 ఏళ్ల వయసులోనే రాజకీయాల్లోకి వచ్చి తొలిసారిగా 1962 ఎన్నికల్లో పోటీచేసి ఎంపీగా గెలిచి పార్లమెంట్‌లో అడుగుపెట్టాడు. ఆయన 1967, 1971, 1980, 2009 ఎన్నికల్లో ఎంపీగా గెలిచాడు. ఆయన 1977 నుంచి 1980, 2012లో హిమాచల్ ప్రదేశ్ కాంగ్రెస్ కమిటీ అధ్యక్షుడిగా రెండు పర్యాయాలు పనిచేశాడు. వీరభద్ర సింగ్ 1983, 1985, 1990, 1993, 1998, 2003, 2007, 2012, 2017లో తొమ్మిది సార్లు ఎమ్మెల్యేగా ఎన్నికై, 1983 నుంచి 2017 వరకు ఆరుసార్లు ముఖ్యమంత్రిగా పనిచేశాడు.
## మరణం
వీరభద్ర సింగ్ అనారోగ్య సమస్యలతో బాధపడుతూ 2021 జూలై 8న ఇందిరాగాంధీ మెడికల్ కాలేజీలో చికిత్స పొందుతూ మరణించాడు.
## మూలాలు

వర్గం:2021 మరణాలు
దసరా (2023 సినిమా)

**దసరా** 2023లో విడుదలైన తెలుగు సినిమా. శ్రీ లక్ష్మీ వెంకటేశ్వర సినిమాస్ బ్యానర్‌పై సుధాకర్ చెరుకూరి నిర్మిస్తున్న ఈ సినిమాకు శ్రీకాంత్ ఓదెల దర్శకత్వం వహించాడు. నాని, కీర్తి సురేష్, సముద్రఖని ప్రధాన పాత్రల్లో నటించిన ఈ సినిమా ట్రైలర్‌ను మార్చి 14న విడుదల చేసి సినిమాను మార్చి 30న తెలుగు, తమిళ, కన్నడ, మలయాళ, హిందీ భాషల్లో విడుదలైన,  ఈ సినిమా ఏప్రిల్ 27 నుండి నెట్‌ఫ్లిక్స్ ఓటీటీలో స్ట్రీమింగ్ కానుంది.

దసరా సాధారణంగా విమర్శకుల నుండి సానుకూల సమీక్షలను అందుకుంది. ఈ చిత్రం 7 ఏప్రిల్ 2023 నాటికి ప్రపంచవ్యాప్తంగా ₹100 కోట్లు రాబట్టింది, తద్వారా 2023లో అత్యధిక వసూళ్లు చేసిన ఎనిమిదో భారతీయ చిత్రంగా నిలిచింది. 

ఈ సినిమాకు ఐఫా 2024లో ఉత్తమ తెలుగు సినిమాగా అవార్డు దక్కింది.

## చిత్ర నిర్మాణం
దసరా సినిమా షూటింగ్ 2022 ఫిబ్రవరి 16న పూజా కార్యక్రమాలతో ప్రారంభమైంది. గోదావరిఖని ప్రాంతంలోని సింగరేణి బొగ్గు గనుల నేపథ్యంలో నిర్మిస్తున్న ఈ సినిమాలో నాని లుక్‌ని 2022 మార్చి 20న విడుదల చేశారు. ఈ సినిమా కోసం హైదరాబాద్ శివార్లలో రూ.12 కోట్లతో ఓ పల్లెటూరు సెట్ వేశారు.
## కథ
వీర్లపల్లి గ్రామంలో ఉండే ధరణి (నాని), సూరి (దీక్షిత్ శెట్టి) , వెన్నెల (కీర్తి సురేష్) ముగ్గురు చిన్ననాటి స్నేహితులు. వెన్నెల (కీర్తి సురేష్) గ్రామంలోని అంగన్ వాడి టీచర్‌గా పని చేస్తూ ఉంటుంది. వెన్నెలని ధరణి ప్రేమిస్తాడు, కానీ సూరి వెన్నెలని ప్రేమిస్తున్నాడన్న విషయం తెలిసి స్నేహితుడి కోసం తన ప్రేమని త్యాగం చేసి  సూరికి, వెన్నెలకి పెళ్లి అయేట్టు చేస్తాడు. వెన్నెల‌ను పెళ్లిచేసుకున్న రోజే సూరిని గుర్తు తెలియని ఆగంతకులు చేతిలో దారుణంగా హ‌త్య‌కు గుర‌వుతాడు? అసలు ఈ హత్య చేసిందెవరు ? వారిని ధరణి (నాని) ఎలా కనిపెట్టి వారిని శిక్షించాడు అనేదే మిగతా సినిమా కథ.

## నటీనటులు
*నాని 
*కీర్తి సురేష్
*సముద్రఖని
*సాయి కుమార్ 
*జరీనా వహాబ్
* రోషన్ మాథ్యూ
* దీక్షిత్‌ శెట్టి
* షైన్ టామ్ చాకో
* ఇన్‌స్పెక్టర్ నాగరాజుగా రాజశేఖర్ అనింగి
*పూర్ణ
* కొమురం

## సాంకేతిక నిపుణులు
*బ్యానర్: శ్రీ లక్ష్మీ వెంకటేశ్వర సినిమాస్ 
*నిర్మాత: సుధాకర్ చెరుకూరి
*కథ, స్క్రీన్‌ప్లే, దర్శకత్వం: శ్రీకాంత్ ఓదెల 
*సంగీతం: సంతోష్ నారాయణన్
*సినిమాటోగ్రఫీ: సత్యన్ సూర్యన్
*ఎడిటింగ్‌: నవీన్ నూలి
*ఎగ్జిక్యూటివ్‌ ప్రొడ్యూసర్‌: విజయ్‌ చాగంటి 
*ప్రొడక్షన్‌ డిజైనర్‌‌: అవినాష్‌ కొల్లా
*స్టాంట్స్: రియల్ సతీష్, అంబరీవ్   
*మాటలు: తోట శ్రీనివాస్ 
*పాటలు: కాసర్ల శ్యామ్, శ్రీమణి, రెహమాన్, గడ్డం సురేష్
*కొరియోగ్రాఫర్: ప్రేమ్ రక్షిత్, ఈశ్వర్ పేంటీ

## పాటలు

## అవార్డ్స్

## మూలాలు

వర్గం:2022 సినిమాలు
భూమిధర్ బర్మన్

**భూమిధర్ బర్మన్​** అసోం రాష్ట్రానికి చెందిన రాజకీయ నాయకుడు. అతను ఏడుసార్లు అసోం శాసనసభకు ఎన్నికై, మంత్రిగా, ముఖ్యమంత్రిగా పనిచేశాడు.
 
## రాజకీయ జీవితం
భూమిధర్ బర్మన్ కాంగ్రెస్ పార్టీ ద్వారా 1967లో రాజకీయాల్లో ప్రవేశించాడు. అతను తొలిసారి 1967లో జరిగిన అసెంబ్లీ ఎన్నికల్లో నల్బరి నియోజకవర్గం నుండి ఎమ్మెల్యేగా ఎన్నికై నల్బరి వెస్ట్, ధర్మపూర్, బర్ఖేట్రీ నియోజకవర్గాల నుండి మొత్తం ఏడుసార్లు అసోం శాసనసభకు ఎన్నికై హితేశ్వర్ సైకియా, తరుణ్ గొగోయ్ మంత్రివర్గాలలో ఆరోగ్యం, విద్య, రెవెన్యూ శాఖలకు మంత్రిగా బాధ్యతలు నిర్వహించాడు.

భూమిధర్ బర్మన్ 1996 ఏప్రిల్ 22న అసోం ముఖ్యమంత్రిగా ఉన్న హితేశ్వర్ సైకియా అనారోగ్య కారణాలతో మరణించగా ఆయన స్థానంలో బర్మన్ తొలిసారి ముఖ్యమంత్రిగా బాధ్యతలు చేపట్టి 1996 ఏప్రిల్ 22 నుంచి 1996 మే 14 వరకు రాష్ట్ర ముఖ్యమంత్రిగా పనిచేశాడు. ఆయన 2010లో అప్పటి ముఖ్యమంత్రి తరుణ్ గొగోయ్ హార్ట్ సర్జరీ కోసం ముంబై వెళ్లిన సమయంలో బర్మన్ తాత్కాలిక ముఖ్యమంత్రిగా బాధ్యతలు చేపట్టాడు. ఆయన 2015లో తరుణ్ గొగోయ్ మంత్రివర్గంలో రెవెన్యూ, విపత్తుల నివారణ శాఖ మంత్రిగా పనిచేశాడు.

## మరణం
భూమిధర్ బర్మన్ 2021 ఏప్రిల్ 18న అనారోగ్యంతో బాధపడుతూ గువాహటిలోని ఓ ప్రైవేట్ ఆసుపత్రిలో చికిత్స పొందుతూ ఆరోగ్య విషమించడంతో మరణించాడు.

## మూలాలు
తరుణ్ గొగోయ్

**తరుణ్ గొగోయ్** అసోం రాష్ట్రానికి చెందిన రాజకీయ నాయకుడు. ఆయన 6 సార్లు లోక్‌సభ సభ్యుడిగా, నాలుగు పర్యాయాలు అసోం శాసనసభకు ఎన్నికై, మూడుసార్లు అసోం ముఖ్యమంత్రిగా పనిచేశాడు.
## జననం, విద్యాభాస్యం
తరుణ్ గొగోయ్ 1936 ఏప్రిల్ 1న అసోం రాష్ట్రం, జోర్హాట్ జిల్లా జిల్లా, రంగమాటిలో జన్మించాడు. అతను రంగాజన్ నిమ్న బునియాడి విద్యాలయ పాఠశాలలో ప్రాథమిక విద్యాభ్యాసం పూర్తి చేసి అస్సాంలోని గువహాటి విశ్వవిద్యాలయం నుంచి 1963లో ఎల్ఎల్‌బీ పట్టా అందుకున్నాడు. 
## వివాహం
తరుణ్ గొగోయ్ కు 1972 జూలై 30లో డాలీ గొగోయ్ ను వివాహమాడాడు. వారికీ కొడుకు గౌరవ్ గోగొయ్, కూతురు చంద్రిమ గోగొయ్ ఉన్నారు.
## రాజకీయ జీవితం
*1968: జోర్హాట్ మునిసిపల్ బోర్డు సభ్యుడు
*1971: 5వ లోక్‌సభకు ఎన్నిక 
*1976: జాతీయ కాంగ్రెస్ పార్టీ సంయుక్త కార్యదర్శి 
*1977: 6వ లోక్‌సభకు ఎన్నిక (2వ సారి)
*1983: 7వ లోక్‌సభకు ఎన్నిక (3వ సారి).
*1983: జాతీయ కాంగ్రెస్ పార్టీ సంయుక్త కార్యదర్శి 
*1985: జాతీయ కాంగ్రెస్ పార్టీ ప్రధాన కార్యదర్శి 
*1986–1990: అసోం ప్రదేశ్ కాంగ్రెస్ కమిటీ అధ్యక్షుడు 
*1991: 10వ లోక్‌సభకు ఎన్నిక (4వ సారి)
*1991–1993: కేంద్ర ఆహార శాఖ సహాయ మంత్రి (స్వతంత్ర హోదా) 
*1993–1995: ఫుడ్ ప్రాసెసింగ్ ఇండస్ట్రీ శాఖ సహాయ మంత్రి (స్వతంత్ర హోదా) 
*1993–1995: అసోం శాసనసభ సభ్యుడు 
*1998-1999 12వ లోక్‌సభకు ఎన్నిక (5వ సార్లు).
* 2001 మే 18: అసోం ముఖ్యమంత్రి (మొదటి సారి)
*2001 సెప్టెంబరు: తితాబర్ నియోజకవర్గం నుంచి అసోం శాసనసభకు ఎమ్మెల్యేగా ఎన్నిక 
* 2006 మే 11: అసోం శాసనసభకు ఎమ్మెల్యేగా ఎన్నిక 
* 2006 మే 14: అసోం ముఖ్యమంత్రి (2వ సారి)
* 2011 మే 13: అసోం శాసనసభకు ఎమ్మెల్యేగా ఎన్నిక 
* 2011 మే 18: అసోం ముఖ్యమంత్రి (3వ సారి)
* 2016 మే 19: అసోం శాసనసభకు ఎమ్మెల్యేగా ఎన్నిక

## మరణం
తరుణ్ గొగోయ్ 2020 నవంబరు 23న అనారోగ్యంతో బాధపడుతూ గౌహతిలోని మెడికల్ కాలేజీ ఆసుపత్రిలో చికిత్స పొందుతూ ఆరోగ్య విషమించడంతో మరణించాడు.
## మూలాలు

వర్గం:1936 జననాలు
వర్గం:భారత జాతీయ కాంగ్రెస్ నాయకులు
వర్గం:అసోం ముఖ్యమంత్రులు
వర్గం:అసోం నుండి ఎన్నికైన లోక్‌సభ సభ్యులు
ఏలూరు రెవెన్యూ డివిజను

**ఏలూరు రెవెన్యూ డివిజను,** పశ్చిమ గోదావరిజిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 13 మండలాలు ఉన్నాయి. ఏలూరు నగరంలో ఈ విభాగం ప్రధాన కార్యాలయం ఉంది.
## చరిత్ర
దీని పరిపాలన పరిధిలో 16 మండలాలు ఉండేవి.ఈ మండలాలు 1985 మే 25న డివిజన్‌లో భాగమయ్యాయి.  2022 ఆంధ్రప్రదేశ్ జిల్లాల పునర్వ్యవస్థీకరణ తరువాత 13 మండలాలన్నాయి. 

## రెవెన్యూ డివిజను లోని మండలాలు
# ఉంగుటూరు
# ఏలూరు
# కలిదిండి
# కైకలూరు
# గణపవరం
# దెందులూరు
# ద్వారకా తిరుమల
# నిడమర్రు
# పెదపాడు
# పెదవేగి
# భీమడోలు
# మండవల్లి
# ముదినేపల్లి

## మూలాలు

## వెలుపలి లంకెలు

వర్గం:ఏలూరు జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
ఖుబానీ కా మీఠా

thumb|ఖుబానీ కా మీఠా
**ఖుబానీ కా మీఠా** అనేది తెలంగాణ రాష్ట్ర రాజధాని హైదరాబాద్ నగర ప్రత్యేక వంటకం. ఎండిన ఆప్రికాట్‌లతో తయారు చేయబడిన స్వీట్ హైదరాబాదీ పెళ్లిళ్ళలో దీనిని వడ్డిస్తారు.

## చరిత్ర
*ఖుబానీ* లేదా *ఖోబానీ* (నేరేడు పండు, ఆప్రికాట్‌) లను సెంట్రల్ ఆసియన్లు భారత ఉపఖండానికి పరిచయం చేశారు.

## కావలసినవి
రుచికోసం ప్రత్యేకంగా పండించిన ఎండిన ఆప్రికాట్లు ఆఫ్ఘనిస్తాన్ నుండి దిగుమతి అవుతాయి. ఖుబానీ కా మీఠా అనేది హైదరాబాదీ వంటకాలలో బాగా ప్రాచుర్యం పొందిన స్వీట్. డిష్ తయారీలో ఆప్రికాట్‌లను సిరప్‌తో ఉడకబెట్టడం ద్వారా మంచి సూప్ తయారవుతుంది. డెజర్ట్‌లో బ్లాంచ్డ్ బాదం లేదా నేరేడు పండు గింజలు అగ్రస్థానంలో ఉంటాయి. దీనిపైన మలాయ్ (గేదె పాల నుండి తీసిన పదార్ధం) కానీ కస్టర్డ్ లేదా ఐస్‌క్రీమ్‌ వేస్తారు.

## మూలాలు

## బయటి లింకులు

* ఖుబానీ కా మీఠా చరిత్ర
* ఖుబానీ కా మీఠా కోసం రెసిపీ

వర్గం:హైదరాబాదీ వంటకం
నర్సాపురం రెవెన్యూ డివిజను

**నర్సాపురం రెవెన్యూ డివిజను, ** పశ్చిమ గోదావరిజిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 10 మండలాలు ఉన్నాయి. నర్సాపురం నగరంలో ఈ విభాగం ప్రధాన కార్యాలయం ఉంది.

## చరిత్ర
2022 ఏప్రిల్ 4 న జిల్లాల పునర్వ్యవస్థీకరణ జరిగిన తరువాత దీని పరిధిలో 12 మండలాలు 10కి తగ్గాయి. 

## రెవెన్యూ డివిజను లోని మండలాలు
# ఆచంట
# ఇరగవరం
# తణుకు
# నరసాపురం
# పాలకోడేరు
# పెనుగొండ
# పెనుమంట్ర
# పోడూరు
# మొగల్తూరు
# యలమంచిలి

## మూలాలు

## వెలుపలి లంకెలు

వర్గం:పశ్చిమగోదావరి జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
కొవ్వూరు రెవెన్యూ డివిజను

**కొవ్వూరు రెవెన్యూ డివిజను,** తూర్పు గోదావరి జిల్లాకు చెందిన ఆదాయ పరిపాలనా విభాగం.  కొవ్వూరు నగరంలో ఈ విభాగం ప్రధాన కార్యాలయం ఉంది.

## చరిత్ర
ఈ పరిపాలన విభాగం కింద 2022 ఏప్రిల్ 4 కు ముందు, ఉమ్మడి పశ్చిమ గోదావరి జిల్లా లో భాగంగా 12 మండలాలు ఉండేయి.

జిల్లాల పునర్వ్యవస్థీకరణ ఫలితంగా ఈ డివిజన్ తూర్పు గోదావరి జిల్లాలో భాగమై, 9 మండలాలకు పరిమితమైంది.

## మండలాలు
# ఉండ్రాజవరం
# కొవ్వూరు
# గోపాలపురం
# చాగల్లు
# తాళ్ళపూడి
# దేవరపల్లి
# నల్లజర్ల
# నిడదవోలు
# పెరవలి

## మూలాలు

## వెలుపలి లంకెలు

వర్గం:తూర్పు గోదావరి జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
తణుకు రైల్వే స్టేషను

**తణుకు రైల్వే స్టేషన్** (స్టేషన్ కోడ్: TNKU  ), ఆంధ్రప్రదేశ్‌లోని పశ్చిమ గోదావరి జిల్లాలోని తణుకు పట్టణానికి రైలు ప్రయాణం అందిస్తుంది.సౌత్ కోస్ట్ రైల్వే జోన్‌లోని విజయవాడ రైల్వే డివిజన్ పరిధికి వస్తుంది.

## వర్గీకరణ
ప్రయాణీకుల నిర్వహణ పరంగా, తణుకు *నాన్-సబర్బన్ గ్రేడ్-5 (NSG-5)* రైల్వే స్టేషన్‌గా వర్గీకరించబడింది. 2017–2023 కాలానికి భారతీయ రైల్వే స్టేషన్‌ల పునర్విభజన ఆధారంగా, NSG–5 కేటగిరీ స్టేషన్  –  కోట్ల మధ్య సంపాదిస్తుంది. మంది ప్రయాణికులకు సేవ అందిస్తుంది.

## సౌకర్యాలు
ఇటీవల ఈ స్టేషన్‌లో ఆటోమేటిక్ టిక్కెట్ మెషీన్‌లను ఏర్పాటు చేశారు.ఈ స్టేషన్‌లో ఫస్ట్ క్లాస్ వెయిటింగ్ రూమ్, ఉచిత సేఫ్ డ్రింకింగ్ వాటర్ కూడా ఉన్నాయి.ఉచిత వైఫై, హాట్‌స్పాట్‌లు సదుపాయం ఉంది
## ఇవి కూడా చూడండి
* భారతీయ రైల్వే స్టేషన్ల జాబితా
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు

## మూలాలు

వర్గం:తూర్పు గోదావరి జిల్లా రైల్వే స్టేషన్లు
వర్గం:విజయవాడ రైల్వే డివిజను స్టేషన్లు
వర్గం:ఆంధ్రప్రదేశ్ రైల్వే స్టేషన్లు
వర్గం:భారతదేశపు రైల్వే స్టేషన్లు
వర్గం:దక్షిణ మధ్య రైల్వే స్టేషన్లు
ఉగ్రతార దేవాలయం

**ఉగ్రతార దేవాలయం** ఈశాన్య భారతదేశంలోని అస్సాం లోగల లోటాక్సిల్ (లటాసిల్) ప్రాంతంలో గౌహతి నగరం నడిబొడ్డున జోర్ పుఖురి ట్యాంకుల పశ్చిమ భాగంలో ఉన్న ప్రముఖ శక్తి పీఠం. శక్తికి ప్రతిరుపమైన దుర్గామాత (ఉగ్రతార) ఇక్కడి ప్రధాన దైవం. సతీ దేవి నాభి భాగం ఈ ప్రదేశంలో పడినందుకు ఇది శక్తి పీఠంగా పూజలందుకుంటుందని పురాణాలు చెబుతున్నాయి. అస్సాంలోని ఉగ్రతార సాధారణంగా బౌద్ధ మతానికి చెందిన తిక్ష్నా-కాంత, ఏక-జాత మొదలైన వాటితో ప్రసిద్ధి చెందింది.

ప్రస్తుత ఉగ్రతార ఆలయాన్ని అహోం రాజు శివ సింహ 1725 ADలో నిర్మించాడు, అతను మూడు సంవత్సరాల క్రితం ఒక ట్యాంక్‌ను తవ్వాడు. జోరెపుఖురి అని పిలువబడే ట్యాంక్ ఆలయానికి తూర్పున ఉంది. వినాశకరమైన భూకంపం కారణంగా ఆలయం ఎగువ భాగం ధ్వంసమైనప్పటికీ ట్యాంక్ ఇప్పటికీ ఉంది. అయితే దీనిని స్థానిక పౌరుడు పునర్నిర్మించారు.

కాళికా పురాణం దిక్కర వాసిని అనే శక్తి పీఠాన్ని వివరిస్తుంది. దిక్కర వాసినికి తిక్ష్ణ కాంత, లలిత కాంత అనే రెండు రూపాలు ఉన్నాయి. తిక్ష్ణ కాంత నలుపు, కుండ బొడ్డు, ఉగ్ర తార లేదా ఏక జాత అని కూడా అంటారు. లలిత కాంత మనోహరంగా ఆకర్షణీయంగా ఉంది, దీనిని తామ్రేశ్వరి అని కూడా పిలుస్తారు.

ఉగ్ర తార గర్భగృహంలో ఆమె చిత్రం లేదా విగ్రహం లేదు కానీ, నీటితో నిండిన చిన్న గొయ్యిని దేవతగా భావిస్తారు. ఉగ్ర తార ఆలయం పక్కన శివాలయం, రెండు దేవాలయాల వెనుక ఒక చెరువు ఉన్నాయి.
## స్థల పురాణం
పూరాణాల ప్రకారం, పాపాలు చేసినప్పటికీ, ఈ ప్రాంతం పవిత్రత కారణంగా ఎవరూ నరకానికి రావడం లేదని యముడు (నరకాధిపతి) బ్రహ్మకు ఫిర్యాదు చేసాడు. బ్రహ్మ ఈ ఫిర్యాదును విష్ణువుకు చేరవేసాడు. విష్ణువు మళ్ళీ శివుని వద్దకు తీసుకెళ్లాడు. కామాఖ్యలో నివసించే వారందరినీ తరిమికొట్టమని శివుడు ఉగ్ర తార దేవిని ఆదేశించాడు. ఆమె తన సైన్యాన్ని పంపింది.

సైన్యం సంధ్యాచల్‌లో శివున్ని ధ్యానిస్తున్న ఋషి వశిష్ఠపై చేయి వేశారు. వసిష్ఠుడు కోపించి ఉగ్ర తారను, శివుడిని శపించాడు. అప్పటి నుండి అన్ని వైదిక (శివ) సాధనలను కామ రూపములో విడిచిపెట్టి, ఉగ్ర తార వామాచార సాధనకు దేవత అయింది. ఆమె సైన్యం అంతా మ్లేచ్ఛలయ్యారు.
## సాధన
ఉగ్ర తారను సాధారణంగా కామాఖ్య లాగా పూజిస్తారు. ఆమెకు మద్యం, మాంసం, మోదకం, కొబ్బరికాయలు, చెరకు వంటివి నైవేద్యంగా సమర్పిస్తారు.
## మూలాలు


వర్గం:దేవాలయాలు
వర్గం:అస్సాం లోని హిందూ దేవాలయాలు
హీరా సింగ్ నభా

**హీరా సింగ్** (18 డిసెంబర్ 1843 - 24 డిసెంబర్ 1911) పంజాబ్‌లోని ఫుల్కియన్ రాష్ట్రాలలో ఒకటైన నభా రాష్ట్రానికి పాలకుడు. 

## జీవిత విశేషాలు
హీరా సింగ్ 18 డిసెంబర్ 1843న జింద్‌లోని బద్రుఖాన్‌లో పాటియాలా, జింద్ మఱియు నభా రాజవంశంలోని సిక్కు ఫుల్కియన్ రాజవంశం యొక్క సుదూర శాఖ నుండి సుఖా సింగ్ (మరణం 1852)కి రెండవ కుమారుడిగా జన్మించాడు. అతని ప్రారంభ జీవితం గురించి చాలా తక్కువగా తెలుసు.

1871లో, అప్పటికే చిన్న రాష్ట్రమైన నాభాను 1718 నుంచి పాలిస్తున్న  ఫుల్కియన్ రాజవంశం యొక్క యువ రాజైన భగవాన్ సింగ్ (1842-1871) క్షయవ్యాధితో మరణించడంతో అంతరించిపోయింది. రాజవంశం యొక్క మిగిలిన రెండు పంక్తులు-పాటియాలా మఱియు జింద్-ఇన్ పాలకులు బ్రిటీష్ ప్రభుత్వంతో కలిసి నభా *గాడి* (సింహాసనం) వారసుడిగా హీరా సింగ్ గోసల్‌పై స్థిరపడ్డారు. హీరా సింగ్ 9 జూన్ 1871 న నభా సింహాసనాన్ని అధిరోహించాడు. ఆటుపై నభాను ఆధునిక యుగంలోకి తీసుకువచ్చే సుదీర్ఘమైన మఱియు విజయవంతమైన పాలనను ప్రారంభించాడు. గొప్ప స్మారక చిహ్నాలు మఱియు ప్రజా భవనాలు నిర్మించబడ్డాయి, రోడ్లు, రైల్వేలు, ఆసుపత్రులు, పాఠశాలలు, రాజభవనాలు నిర్మించబడ్డాయి. రెండవ ఆఫ్ఘన్ యుద్ధం మఱియు తిరాహ్ సాహసయాత్ర సమయంలో సేవలను చూసే సమర్థవంతమైన ఆధునిక సైన్యం స్థాపించబడింది. అలాగే, సిర్హింద్ వద్ద నీటిపారుదల కాలువ నిర్మాణంతో వ్యవసాయం అభివృద్ధి చెందింది. నాభా కొలది కాలంలోనే గోధుమలు, చక్కెర, పప్పులు, మినుము మఱియు పత్తి యొక్క సమృద్ధిగా పంటలను ఉత్పత్తి చేసింది, తద్వారా రాష్ట్రం తన భూ ఆదాయ అంచనాల విలువను పెంచడానికి వీలు కల్పించింది.

హీరా సింగ్ మెరుగుదలల ఫలితంగా, 1877లో నభా 13-తుపాకుల గౌరవ వందనం చేయబడ్డాడు అంతేకాక హీరా సింగ్ స్వయంగా భారత సామ్రాజ్ఞి గోల్డ్ మెడల్‌తో అలంకరించబడ్డాడు. రెండు సంవత్సరాల తర్వాత GCSIతో నైట్‌ (Knight Grand Commander of the Order of the Star of India )గా ఎంపికయ్యాడు.

1894లో, హీరా సింగ్‌కు రాజా-ఇ-రాజగన్ అనే బిరుదు లభించింది మఱియు1898లో 15-తుపాకుల వ్యక్తిగత వందనం ఇవ్వబడింది. అతను 1903లో GCIEగా నియమితుడయ్యాడు. అది జరిగిన మరుసటి సంవత్సరం బ్రిటిష్ ఇండియన్ ఆర్మీలో 14వ కింగ్ జార్జ్ ఓన్ ఫిరోజ్‌పోర్ సిక్కుల కల్నల్‌గా నియమించబడ్డాడు. అతని మరణానికి పక్షం రోజుల ముందు, హీరా సింగ్ నాభా మహారాజు స్థాయికి ఎదిగాడు. హీరా సింగ్ నాలుగు దశాబ్దాల పాలన తర్వాత 68 సంవత్సరాల వయస్సులో 1911 క్రిస్మస్ ఈవ్‌లో హిరా మహల్‌లో మరణించాడు.

హీరా సింగ్ నాలుగుసార్లు వివాహం చేసుకున్నారు . మొత్తంగా ఇతనికి ఇద్దరు పిల్లలు, ఒక కుమారుడు మఱియు ఒక కుమార్తె ఉన్నారు.  అతని తరువాత అతని ఏకైక కుమారుడు రిపుదమన్ సింగ్ గోసల్ అధికారంలోకి వచ్చాడు .

## సన్మానాలు

* ప్రిన్స్ ఆఫ్ వేల్స్ బంగారు పతకం-1876
* ఎంప్రెస్ ఆఫ్ ఇండియా మెడల్ -1877
* నైట్ గ్రాండ్ కమాండర్ ఆఫ్ ది ఆర్డర్ ఆఫ్ ది స్టార్ ఆఫ్ ఇండియా (GCSI)-1879
* నైట్ గ్రాండ్ కమాండర్ ఆఫ్ ది ఆర్డర్ ఆఫ్ ది ఇండియన్ ఎంపైర్ (GCIE)-1903
* ఢిల్లీ దర్బార్ బంగారు పతకం-1903
* ఢిల్లీ దర్బార్ బంగారు పతకం-1911

వర్గం:1911 మరణాలు
వర్గం:1843 జననాలు
వర్గం:మహారాజులు
వర్గం:పంజాబ్ వ్యక్తులు

## చిత్రామాలిక

దస్త్రం:Hira_Singh.jpg| హిరా సింగ్
దస్త్రం:The_Raja_of_Nabha_-_Sir_Hira_Singh.jpg|1890లలో తెలియని ఫోటోగ్రాఫర్ తీసిన నాభా రాజా సర్ హీరా సింగ్ గోసల్ ఫోటో
అనగాని మంజుల

**అనగాని మంజుల, ** తెలంగాణ రాష్ట్రానికి చెందిన వైద్యురాలు, గైనకాలజిస్టు. భారత ప్రభుత్వం నుండి 2015లో పద్మశ్రీ పురస్కారం అందుకుంది.

## జీవిత విశేషాలు
మంజుల ఇంజినీరింగ్ అగ్రికల్చరల్ అండ్ మెడికల్ కామన్ ఎంట్రన్స్ టెస్ట్‌ (ఎంసెట్) లో 58వ ర్యాంక్ సాధించి, గాంధీ మెడికల్ కాలేజీలో చేరింది. పదవ తరగతిలో అకడమిక్ ఎక్సలెన్స్ కోసం ముఖ్యమంత్రి స్కాలర్‌షిప్ కూడా అందుకుంది. హైదరాబాద్‌లోని ఉస్మానియా మెడికల్ కాలేజీ నుండి డాక్టర్ ఆఫ్ మెడిసిన్ లో పట్టభద్రురాలైంది. ప్రినేటల్ జెనెటిక్ మూల్యాంకనం, వంధ్యత్వం, అల్ట్రాసోనోగ్రఫీ, హిస్టెరోస్కోపీ, లాపరోస్కోపీ వంటి మినిమల్లీ ఇన్వాసివ్ విధానాలలో ఉన్నత శిక్షణను పొందింది.

## వృత్తిరంగం
మంజుల కొత్త లాపరోస్కోపిక్ పద్ధతులకు మార్గదర్శకత్వం వహించి, ప్రైమరీ అమెనోరియా, ఎండోమెట్రియల్ పునరుత్పత్తి కోసం స్టెమ్ సెల్ ప్రక్రియలు, నియోవాజినాను సృష్టించే సాంకేతికతపై కృషి చేసింది. మహిళల ఆరోగ్యం గురించి ప్రచారం చేయడానికి ప్రత్యూష అనే పేరుతో ఒక ప్రభుత్వేతర సంస్థను కూడా స్థాపించింది. మహిళా సాధికారత కోసం కృషిచేస్తున్న మంజుల 2020 ఫిబ్రవరి 8న అతిథి ప్రసంగంలో పాల్గొని షీ సేఫ్ వాక్‌లో పాల్గొంది.

## పురస్కారాలు
# 2015లో, భారత ప్రభుత్వం నుండి నాల్గవ అత్యున్నత భారతీయ పౌర పురస్కారం పద్మశ్రీ పురస్కారం అందుకుంది.
# 2016లో, ముంబైలో జరిగిన 2016 ఇండియా లీడర్‌షిప్ కాన్‌క్లేవ్‌లో మంజుల ఇండియన్ అఫైర్స్ ఇండియన్ ఆఫ్ ది ఇయర్ అవార్డును కూడా అందుకుంది.
# 2016లో ఒకే ఆపరేషన్‌లో అత్యధిక సంఖ్యలో గర్భాశయ ఫైబ్రాయిడ్‌లను తొలగించినందుకు గిన్నిస్ వరల్డ్ రికార్డ్స్ ద్వారా గుర్తించబడింది. మంజుల తన బృందంతో కలిసి ఇన్వాసివ్ తక్కువ అడ్డంగా ఉండే మినీ-లాపరోటమీ కోత ద్వారా మొత్తం 4 కిలోగ్రాముల బరువున్న 84 ఫైబ్రాయిడ్‌లను (అతిపెద్ద బరువు 1.07 కిలోగ్రాములు) తీసివేసింది.

## మూలాలు

వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:జీవిస్తున్న ప్రజలు
వర్గం:తెలంగాణ మహిళలు
వర్గం:తెలంగాణ మహిళా వైద్యులు
వర్గం:పద్మశ్రీ పురస్కారం పొందిన తెలంగాణ మహిళలు
శివానంద్

**బాబా శివానంద్​జీ** (08 ఆగష్టు 1896 - 04 మే 2025) భారతదేశానికి చెందిన యోగ గురువు. ఆయన 2022లో భారత ప్రభుత్వ అత్యున్నత పురస్కారం పద్మశ్రీ అందుకున్నాడు. శివానంద దేశ చరిత్రలో అత్యంత ఎక్కువ వయసులో పద్మ అవార్డు గ్రహీతగా రికార్డులకెక్కాడు .
## జననం
ప్రముఖ యోగా గురువు, పద్మశ్రీ  పురస్కార గ్రహీత, 128 ఏళ్ల  బాబా శివానంద 1896 ఆగస్టు 8న సిలెట్ జిల్లా ప్రస్తుతం బంగ్లాదేశ్ లోని ఓ నిరుపేద కుటుంబంలో బాబా శివానంద జన్మించారు. 
ఆరేళ్ల వయసు లోనే తల్లిదండ్రులను కోల్పోయారు. అనంతరం బెంగాల్ లోని ఓ ఆశ్రమంలో పెరిగారు. గురు ఓంకారానంద ఆయనను పెంచి పెద్దచేయడమే కాకుండా బాబాకు గురువుగా మారారు. ఆయన మార్గదర్శకత్వంలో బాబా శివానంద యోగా, ఆధ్యాత్మిక విద్య, జీవన విలువలను నేర్చుకున్నారు.

## జీవిత చరిత్ర
శివానంద 1896 ఆగస్టు 8న నేటి బంగ్లాదేశ్‌లోని సిల్హేట్‌ జిల్లాలో జన్మించాడు. ఆయన ఆరేండ్ల వయసులోనే తల్లిదండ్రులను కోల్పోయిన అతడిని గురు ఓంకారానంద గోస్వామి పెంచాడు. శివానంద్ దాదాపు మూడు దశాబ్దాలపాటు గంగానది ఒడ్డున యోగా శిక్షణను ఇచ్చాడు. ఆయన వారణాసి, పూరి, హరిద్వార్‌, నవద్వీప్‌ కేంద్రాలుగా దాదాపు 50 సంవత్సరాలకు పైగా 400 - 600 మంది వరకు కుష్టి రోగులకు సహాయ కార్యక్రమాలు నిర్వహించాడు.

## దినచర్య
స్వామి శివానంద రోజూ మూడు గంటలకే లేచి, కాలకృత్యాలు తీర్చుకొని అరగంటపాటు యోగా చేసి తరువాత స్నానం పూర్తి చేసుకొని పూజ చేస్తాడు. ఆ తర్వాత అతడి వద్దకు వచ్చేవారితో మాట్లాడి వారికీ యోగా చేయడం ద్వారా వచ్చే ప్రయోజాలను వివరించి యోగా సాధన చేసేలా వారిని ప్రోత్సహిస్తాడు. ఆయన ఉదయం గోరువెచ్చని నీరు, రెండు రొట్టెలు, ఒక కాయగూర అల్పాహారంగా తీసుకుంటాడు. సాయంత్రం ఉడకబెట్టిన పదార్థాలను ఆహారంగా తీసుకొని రాత్రి 8 గంటలకల్లా నిద్ర పోతాడు.
## పురస్కారాలు
*2019లో ‘యోగా రత్న’ పురస్కారం 
*2019లో బసుంధర రతన్ అవార్డు
*స్వామి శివానంద 125 ఏళ్ల వయసులో యోగా శిక్షణకు, ఆయన కుష్ఠు రోగులకు చేసిన సేవలకు గాను 2022 సంవత్సరానికి కేంద్ర ప్రభుత్వం పద్మశ్రీ అవార్డు ప్రకటించగా ఆయన 2022 మార్చి 21న పద్మశ్రీ పురస్కారాన్ని అందుకున్నాడు.

## మరణం
ప్రముఖ యోగా గురువు, పద్మశ్రీ పురస్కార గ్రహీత, 128 ఏళ్ల  బాబా శివానంద తేది: 04 మే 2025 న ఉత్తరప్రదేశ్ రాష్ట్రంలోని 
వారణాసిలో తుదిశ్వాస విడిచారు. ఆరోగ్య సమస్యలతో ఏప్రిల్ 30న ఆయ నను బీహెచ్ యూ ఆసుపత్రిలో చేర్పించారు.చికిత్స పొందుతు కన్నుమూశారు.

## మూలాలు

వర్గం:పద్మశ్రీ పురస్కార గ్రహీతలు
వర్గం:1896 జననాలు
వర్గం:యోగాచార్యులు
వర్గం:2025 మరణాలు
రామాయణ పరివారము

**రామాయణ పరివారము** తెలంగాణ రాష్ట్రానికి చెందిన ఐ.ఎ.ఎస్. అధికారి బుర్రా వెంకటేశం రచించిన పుస్తకం. రామకథా వైశిష్ట్యాన్నీ, పాత్రల ప్రత్యేకతల్నీ రామాయణంలోని 50 ముఖ్యమైన పాత్రల పరిచయంతో పాటు వారి గుణగణాలూ, రామాయణంలో వారి ప్రయాణమూ, వారినుంచి నేర్చుకోవాల్సిన విషయాలు లాంటివన్నీ ఈ పుస్తకంలో సరళమైన భాషలో వివరించాడు.

రామాయణంలో ముఖ్యమైన పాత్రలైన దశరథుడు, వశిష్ఠుడు, విశ్వామిత్రుడు, అగస్త్యుడు, జటాయువు, ఆంజనేయుడు, సుగ్రీవుడు, నలుడు, నీలుడు, రావణుడు, శబరి, అహల్య, సీత, ఊర్మిళ, మండోదరి, తార, కుబేరుడు, మైరావణుడు, పరశురాముడు తదితర యాభై పాత్రల గురించి ఆ పాత్రనూ పరిచయం చేస్తూ, ఆ పాత్రకు రామాయణంతో గల సంబంధాన్ని స్వభావం, వారి ఆలోచన విధానం, ప్రవర్తన, ఆ పాత్ర నుంచి నేర్చుకోదగ్గ, విస్మరించ వలసిన విషయాలను ప్రత్యేకంగా వివరించాడు.
## విషయసూచిక

## మూలాలు

వర్గం:2021 పుస్తకాలు
వర్గం:రామాయణం
వర్గం:తెలుగు పుస్తకాలు
వర్గం:రామాయణంలోని పాత్రలు
జీవన ధన్య శతకం

**జీవ‌న ధ‌న్య శ‌త‌కం** తెలంగాణ రాష్ట్రానికి చెందిన ఐ.ఎ.ఎస్. అధికారి బుర్రా వెంకటేశం రచించిన పుస్తకం. "సత్యమిదే తెలుసుకో మిత్రమా" మకుటంతో ఆయన ఈ శతకంలో నాలుగు భాగాలుగా వివిధ అంశాలపై తన రచనను కొనసాగించాడు. నాలుగు పాదాల్లో.. మొదటి రెండు పాదాల్లో కవిగా ఆయన చెప్పదలచుకొన్న విషయాన్ని చెప్పుతూ... మూడవ పాదంలో నిర్దేశిత లక్ష్యాన్ని సూటిగా ప్రకటించాడు.
## ఆవిష్కరణ
బుర్రా వెంక‌టేశం ర‌చించిన 'జీవ‌న ధ‌న్య శ‌త‌కం' పుస్త‌కాన్ని తెలుగువ‌న్ డాట్ కామ్‌, అక్ష‌ర‌యాన్ సంయుక్త నిర్వ‌హ‌ణ‌లో లాక్‌డౌన్ కారణంగా 2022 మే 22న తెలంగాణ రాష్ట్ర డీజీపీ ఎం. మహేందర్ రెడ్డి జూమ్ స‌మావేశం ద్వారా ఆవిష్క‌రించాడు. ఈ కార్య‌క్ర‌మానికి అయినంపూడి శ్రీలక్ష్మి స‌భాధ్య‌క్షురాలిగా వ్య‌వ‌హ‌రించగా శ‌త‌క‌క‌ర్త బుర్రా వెంకటేశం, ఆచార్య ఎన్‌. గోపి, ఎస్వీ సత్యనారాయణ, కంఠంనేని ర‌విశంక‌ర్, డా. మంగ‌ళ మ‌క్క‌పాటి, దాస్యం సేనాధిపతి, అమ్మంగి వేణుగోపాల్, కోట్ల వెంకటేశ్వరరెడ్డి, వడ్డేపల్లి కృష్ణ, చిల్లర భవానీదేవి, బీవీఎన్ స్వామి, జె. చెన్నయ్య, సిహెచ్‌. రాంబాబు, భార‌తీమూర్తి, వెలుగొండ వెంక‌టేశ్వ‌ర‌రావు, చివుకుల శ్రీ‌ల‌క్ష్మి, ర‌ఘు, రామ‌కృష్ణారావు, ర‌మాదేవి కుల‌క‌ర్ణి, డాక్ట‌ర్ బండారు సుజాత శేఖర్ త‌దిత‌రులు 'జీవ‌న ధ‌న్య' శ‌త‌కంపై తమ అభిప్రాయాలు తెలియ‌జేశారు.

## విషయసూచిక

## మూలాలు

వర్గం:2021 పుస్తకాలు
వర్గం:శతకాలు
వర్గం:తెలుగు పుస్తకాలు
చిక్కాల రామచంద్రరావు

**చిక్కాల రామచంద్రరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన తాళ్ళరేవు నుండి 5సార్లు ఎమ్మెల్యేగా ఎన్నికై, రెండు సార్లు మంత్రిగా పనిచేసి, 2017లో ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.

## రాజకీయ జీవితం
చిక్కాల రామచంద్రరావు తాళ్ళరేవు నియోజకవర్గం నుండి వరకు వరుసగా ఐదు సార్లు ఎమ్మెల్యేగా ఎన్నికై, రెండు సార్లు మంత్రిగా పనిచేశాడు. ఆయన 2012లో రామచంద్రాపురం నియోజకవర్గంకు జరిగిన ఉప ఎన్నికల్లో టీడీపీ తరపున పోటీ చేసి ఓడిపోయాడు. ఆయన 2017లో ఆంధ్రప్రదేశ్ శాసనమండలి ఎన్నికల్లో టీడీపీ తరపున పోటీ చేసి తూర్పు గోదావరి జిల్లా స్థానిక సంస్థల కోటా నుండి ఎమ్మెల్సీగా ఏకగ్రీవంగా ఎన్నికయ్యాడు.
## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:తూర్పు గోదావరి జిల్లా వ్యక్తులు
రేపాల శ్రీనివాస్

**రేపాల శ్రీనివాస్** తెలంగాణ రాష్ట్రానికి చెందిన రాజకీయ నాయకుడు. ఆయన 1999లో మిర్యాలగూడ నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
రేపాల శ్రీనివాస్ కాంగ్రెస్ పార్టీ ద్వారా రాజకీయాల్లోకి వచ్చి 1999లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప టీడీపీ అభ్యర్థి అరుణ సుందరి పై 7464 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2018లో కాంగ్రెస్ పార్టీ టికెట్ ఆశించి టికెట్ దక్కకపోవడంతో రెబల్ అభ్యర్థిగా నామినేషన్ వేసి నామినేషన్ల ఉపసంహరణ గడువు చివరిరోజున ఉపసంహరించుకున్నాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
జంగారెడ్డిగూడెం రెవెన్యూ డివిజను

**జంగారెడ్డిగూడెం రెవెన్యూ డివిజను, ** ఏలూరు జిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 9 మండలాలు ఉన్నాయి. జంగారెడ్డిగూడెం నగరంలో ఈ విభాగం ప్రధాన కార్యాలయం ఉంది.

## చరిత్ర
ఉమ్మడి పశ్చిమ గోదావరి జిల్లాలో భాగంగా వున్నపుడు  ఈ పరిపాలనా విభాగం లో  8 మండలాలు ఉండేయి. 2022 ఆంధ్రప్రదేశ్ జిల్లాల పునర్వ్యవస్థీకరణ తరువాత 9 మండలాలన్నాయి. 

## రెవెన్యూ డివిజను లోని మండలాలు
# కామవరపుకోట
# కుక్కునూరు
# కొయ్యలగూడెం
# జంగారెడ్డిగూడెం
# జీలుగుమిల్లి
# టి.నరసాపురం
# పోలవరం
# బుట్టాయగూడెం
# వేలేరుపాడు

## మూలాలు

## వెలుపలి లంకెలు

వర్గం:ఏలూరు జిల్లా రెవెన్యూ డివిజన్లు
వర్గం:2013లో ఏర్పడిన ఆంధ్రప్రదేశ్ రెవెన్యూ డివిజన్లు